Mi ez az egész kitiltósdi? Tényleg a korrupcióról van szó, vagy ez csak ürügy? És Washingtonnak higgyünk, vagy Budapestnek?

Az Együtt-PM és a Szolidaritás aktivistái rövid időre lezárták a Lánchíd pesti oldalát kedden délben, jelentette a helyszínről tudósítónk. A korrupció és az amerikai kitiltási ügy kezelése ellen tiltakoztak. Rögtön óriási dugó lett, a feldühödött autósok kirángatták a molinókat az aktivisták kezéből, és leszorították őket az útról. Az akció körülbelül tíz percig tartott, és nagyon mozgalmasra sikeredett, nézze meg videónkat:

Tüntetők lezárták a Lánchidat, dráma lett belőle

Biztos jó ötlet volt?

Kérdésünkre, hogy ezzel nem haragítják-e magukra az embereket, Székely Sándor, a Szolidaritás mozgalom ügyvezető elnöke azt mondta:

„Olyan városban élünk, ahol egyébként is vannak dugók. Mi előre tudtuk, hogy egy maximum 10 perces akciót tervezünk, pont ezért nem is láncoltuk magunkat a földhöz, hanem csak odaálltunk egy rövid időre. Így a mértéke a dolognak pontosan annyi volt, amennyit ez a város elbír.